Seven (band)

Seven er et norsk band som ble startet i 1999 av Annette Gil og Ole Tom Torjussen. Gil er fra Måløy ved Stad på Vestlandet, mens Torjussen er fra Vennesla ved Kristiansand. Seven hadde base i Oslo og har gitt ut fem album album og to EP-plater. Bandet ble oppløst i 2010. Men i 2014 gav de ut samlealbumet Compilation hvor de også forente alle besetningsmedlemmene i Seven.

Historie 
Seven gav ut sin første egenproduserte EP If you want to play i 1999. Dette ble gjort på en liten 8-spors kassettspiller og gitt ut på eget selskap kalt House of Destillery Records. De ble i sin spede begynnelse snappet opp av den musikkinteresserte radiopersonligheten Harald Are Lund fra NRKs Roxrevyen. Han spilte Seven jevnlig i sine program og dette førte bandet til Zoom-deltagelse og en av vinnerne av Zoom i 1999 med singelen «Bite», som også ble produsert av Harald Are Lund. De måtte dermed utvide bandet med tre musikere til for å spille live. Disse musikerne var Lars Bendixby på gitar, Alex Engebretsen på bass og Espen Blystad på keyboard. De ble fast med i bandet og bidro også på plateinnspilling. Med denne besetningen gav Seven ut to album og en EP.

Først kom debutalbumet At the Sixes and Sevens i (2001) til meget bra kritikker og massiv radiospilling. Den største hiten fra denne plata var låten «Hush». De ga ut sin neste EP Thieves Like Us i 2002 og et album i 2003 kalt French Kiss. Samme året som French Kiss kom ut startet Espen, Lars og Alex bandet Howl, og Seven hadde dermed et besetningsskifte. Inn kom Nils Olav Bang på bass og Joachim Arnesen på gitar, og Annette Gil begynte å spille keyboard selv. De gav ut sin neste plate Don't Change Lover in the Middle of the Night på MTG-Music i 2005. Albumet We Are Only Stars kom i 2006, også utgitt på MTG-Music. I 2007 gikk Seven tilbake til røttene der all musikk blir til av duoen Annette Gil og Ole Tom Torjussen. Med seg live hadde de Joachim Skjervum og Rune Gandrud. Deres siste album kalt The Fifth kom ut i oktober 2009. Seven ble oppløst i 2010.

I 2014 gav de ut samlealbumet Compilation. De hadde da med seg originalbesetningen.

Stil, inspirasjon og andre musikalske prosjekter 

Seven er et pop/rock-band med dype forankringer i new wave-epoken 1979-1983, der gitar møter synth. Inspirasjonen er hentet fra forskjellige band som The Beatles, The Who, Siouxsie and the Banshees, PJ Harvey og Sonic Youth.

Bandets trommeslager, multi-instrumentalist og låtskriver Ole Tom Torjussen, har produsert alle platene i eget studio House Of Distillery Records (HOD). Det meste av Sevens musikk er innspilt analogt på Akai MG1214.

Ole Tom spiller også trommer på to album med Michael Krohns (Raga Rockers) band, Easy Riders. Han har også spilt trommer på mange av albumene til Finn Coren. I draumar fær du – dikt av Olav H. Hauge 2008. Besøk – dikt av Jens Bjørneboe (ep) 2010 og Mitt hjerte – dikt av Jens Bjørnebo 2011.

Siden 2007 har Ole Tom vært med i showet The Show Must Go On sammen med Åge Sten Nilsen. Også kjent som Glam fra Wig Wam. Han spilte også trommer på Åges soloalbum Glamunition (2009).

Annette Gil er vokalist, låtskriver og keyboardist. Hun skrev alle tekstene og var også med på co-produsering av Seven. Hun medvirker blant annet på album med Muzzelwhite 2002, Don Juan Dracula 2003 og hyllestplaten til Michael Krohn Sannhet på Boks (2015) der hun gjorde sin versjon av «Fred På Jorden». Hun var også med på Gothministers album The Other Side (2017). I tillegg er hun fast medlem av David Bowie-tributtbandet The Goon Squad.

Annette Gil har nå gitt ut to soloalbum; Desert Disco! (2013) og Comfortably Young (2016). Hun gav ut sin første single på fire år, «Oblivion», 28. august 2020. Hennes tredje soloalbum Teenage Rage blir utgitt vinteren 2021.

Seven bidro med en cover av «Trendy» (Patrik Fitzgerald) på All Sewn Up – A Tribute to Patrik Fitzgerald i 2009.

Diskografi

Album 
 At the Sixes and Sevens 2001
 French Kiss 2003
 Don't Change Lover in the Middle of the Night  2005
 We Are Only Stars 2006
 The Fifth 2009
 Zoom 3 – The Norwegian Attack! 1999
 In Glorious Mono 2006
 Compilation 2014

EP-plater 
 If You Want to Play 1999
 Thieves Like Us 2002

Referanser

Eksterne lenker 
 https://open.spotify.com/artist/4jMPToxRdha89siSBlZd1f?si=MaiIW_aVSru95dU7vG_q8Q
 Sevens blogg
 https://www.annettegil.com 

Norske popgrupper
Band etablert i 1999
Norske rockegrupper